बीजेपी के घोषण पत्र जारी न करने को लेकर हार्दिक पटेल ने शुक्रवार को बीजेपी पर तंज किया था. हार्दिक ने ट्वीट किया, ''सीडी बनाने के चक्कर में बीजेपी घोषणा पत्र बनाना भूल गई, कल वोटिंग है. गुजरात में विकास के साथ-साथ चुनावी घोषणापत्र भी लापता है. साहब कोई कुछ भी नहीं कहेगा कृपया आप एक बार चुनावी घोषणा पत्र में अपनी शैली में फेंक दीजिए.''हार्दिक पटेल के इस ट्वीट के कुछ घंटों बाद ही वित्त मंत्री अरुण जेटली और गुजरात के प्रदेश अध्यक्ष जीतू वघानी पार्टी के संकल्प पत्र के साथ सामने आए.अरुण जेटली ने कहा, ''हमारा विजन डॉक्यूमेंट का उद्देश्य यही है कि गुजरात में विकास की दर को हमने जो बढ़ाई है, उसे ही बनाए रखें. वैश्विक मंदी के दौरान अगर हम ये गति बनाए रखते हैं तो हम इसे बनाए रखेंगे.''जब अरुण जेटली से पत्रकारों ने बीते चुनावों के वादों पर सवाल किए. तब जेटली ने कहा, हमारी ग्रोथ रेट हमारा इतिहास बताता है. हम अतीत की बातों पर नहीं जाएंगे. रही बात भ्रष्टाचार और शिक्षा की, तो ये पूरे देश का मुद्दा है.गांधी का गुजरात कैसे बना हिन्दुत्व की प्रयोगशाला?(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)